PICURI DE ÎNŢELEPCIUNE 

Omul, universul şi... modelul divin 


1. „în timp ce simţul văzului mă convingea de posibilitatea unui MODEL DIVIN, simţul 
auzului îmi sugera posibilitatea unui ritm universal. Aerul însuşi vibrează de muzică... cum ar fi 
posibil, cu toată această muzică revărsată fără încetare, să nu existe o "MELODIE PRINCIPALĂ" 
şi un "MAESTRU MUZICIAN"? "Dumnezeul nostru este mare Savant veşnic şi totul în jurul 
nostru poartă marca puterii Sale creatoare. în frunză, în floare şi copac, noi vedem amprentele Sale, 
cerul este vitrina glorioasă a puterii Sale. PE USCAT ŞI PE MARE, URMELE LUI DUMNEZEU 
SE VĂD CLAR". 

Baverley Nichols (1898-1983), 
autor, dramaturg, jurnalist, compozitor şi orator. A scris peste 60 de cărţi şi piese de 
teatru. Pe lângă romane, mistere, nuvele, eseuri şi cărţi pentru copii, el a scris o serie de cărţi 
non-ficţiunepentru călătorie, politică, religie, parapsihologie şi autobiografie. A mai scris o serie 
de reviste, ziare, editoriale, de-a lungul vieţii sale, cel mai lung fiind coloanele pentru un 
săptămânal londonez. Cărţile sunt scrise într-un mod poetic, cu limbaj bogat, creativ, evocând 
răspunsuri emoţionale. A fost preşedinte al Uniunii Oxford şi editor de Isis. 


+ + + 

2. „OMULE!" - Ai nevoie de forţa aceea care a creat întregul univers, care îl susţine; 
făcându-le să vibreze în armonia cu forţa care l-a făcut pe Dumnezeu să-şi trimită Fiul în lume 
pentru mântuirea omului; Forţa prin care un biet păcătos poate deveni sfânt într-o clipă; Forţa 
care sfinţeşte, vindecă, învie un suflet, făcându-i asemenea Lui Dumnezeu... Ştii tu omule ce-i 
această forţă despre care îţi vorbesc? IUBIREA! A iubi cu iubirea lui Dumnezeu înseamnă a 
acoperi căderea fratelui tău, a suferi împreună cu el, a câştiga inima lui prin dragoste şi 
făgăduinţă. înseamnă a dărui ceva din sufletul tău aproapelui. 

Sîrbu Constantinţ 1905-1975), 
Unul din marii preoţi martiri ce au mărturisit credinţa ortodoxă în vremea prigoanei 
comuniste. Părintele martir Gheorghe Calciu, colocatar în celulă cu părintele Constantin spunea: 
"Se mişca încet, hieratic, cu vocea lui mică şi domoală, asemenea unui sfânt părinte din secolul 
patristic, şi când eram alături de el inima mea era în sărbătoare". S-a născut lângă Galaţi dintr-o 
familie săracă dar foarte cedincioasă. Unnând firul unei vieţi grele studiază Teologia, atât în 
Seminarul Teologic din Bucureşti cât şi la Facultatea de Teologie din acelaşi oraş. Alături de 
părintele Toma Chiricuţă va petrece mulţi ani şi va dobândi foartă multă preoţie şi teologie. Este 
ctitorul Bisericii Sf. împăraţi Constantin şi Elena-Vergului din Bucureşti. în anul 1954 este 
arestat şi condamnat la opt ani şi trei luni pentru "uneltire contra ordinii sociale ", pătimind în 
închisorile din Jilava, Dej, Poarta Albă, Salcia, Gherla şi Aiud. 


+ + + 

3. „EMINESCU" - Poetul nepereche afirma că omul îndepărtat de ţara lui, de locul lui 
de baştină, este un om veşnic nemângâiat sufleteşte. într-adevăr, oriunde s-ar afla acest om, 
gândul său este mereu „acasă" la ai săi cei rămaşi la Vatra părintească; părinţi, fraţi, surori şi 
taţi, cum spune poetul român, înstrăinatul nu mai găseşte şi nici liniştea sufletească nu şi-o 
mai află. Cum nici golul din suflet nu şi-l mai umple; nici dorul de foşnetul pădurilor, de zarea 
albastră a munţilor, de cântecul doinei, de unduirea grânelor sau de graiul străbun, nu se mai 
alină. Omul „ desţărat " nu mai simte nici bucuria reală, ca prezenţă a Sf. Duh în inima sa. 
Căci roada Duhului Sfânt este bucuria ne spune Sf. Pavel. 



Adrian Hriţcu (1926 - 2013), 

Arhiepiscop al românilor ortodocşi din Franţa şi Europa Occidendală. Revista "LUMINA 

LINĂ"-New- York, 2007 

P.S. „Anii noştri s-au socotit ca pânza unui păianjen; zilele anilor noştri sunt şaptezeci de ani, 
iar de vor fi în putere, optzeci de ani; şi ce este mai mult decât aceştea, osteneală şi durere 

(Psalm 89; 10-12). 

Părintele Ilie 



